钦定古今图书集成/明伦汇编/闺媛典/第058卷 > 吴喜妻陈氏
## 钦定古今图书集成/明伦汇编/闺媛典/第058卷 > 吴喜妻陈氏

按《广东通志》：“陈氏，潮阳人，吴喜妻。有丽质，少知大义。
正德十四年，贼首曾钯头等流劫，陈出走，被执，欲污
之，大骂，奋身投崖。贼援之，胁以刃，遂触其锋，曰：‘所愿
者死耳，杀何足畏’！骂愈厉，贼怒，碎其颊，割其胸，犹骂不绝口。贼去，得其尸旷野，犹怒目上视，两手坚持，衣
不可解。见者皆叹息流涕。同知林廷谟为碑志之。”